|

52010PC0085

Proposta għal regolament tal-Parlament Ewropew u tal-Kunsill li jemenda r-regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej, fir-rigward tas-servizz Ewropew ta' azzjoni esterna  /* KUMM/2010/0085 finali - COD 2010/0054 */

	[pic] | IL-KUMMISSJONI EWROPEA |Brussell, 24.3.2010COM (2010) 85 finali2010/0054 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej, fir-rigward tas-servizz Ewropew ta' azzjoni esternaMEMORANDUM TA’ SPJEGAZZJONIIl-proposta preżenti tal-Kummissjoni timmira li temenda r-Regolament Finanzjarju f'konformità mal-ħolqien tas-Servizz Ewropew ta' Azzjoni Esterna (minn hawn 'il quddiem l-EEAS) kif previst fit-Trattat ta' Liżbona. Ir-Regolament Finanzjarju (RF) jirregola r-regoli u proċeduri kollha applikabbli għall-użu tal-fondi tal-UE u għandu jiġi rispettat mill-istituzzjonijiet kollha. Huwa ssupplimentat mir-Regoli ta' Implimentazzjoni (RI) li għandhom ukoll jiġu emendati, fi proposta separata, biex jakkomodaw il-ħolqien tal-EEAS. Speċifiċitajiet għall-ġestjoni tal-Persunal tal-EEAS huma mressqa fi proposta separata tal-Kummissjoni għal emenda tar-Regolament tal-Persunal.Il-bidliet proposti jibnu fuq il-linji gwida approvati mill-Kunsill Ewropew ta' Ottubru 29-30, 2009 għall-ħolqien tal-EEAS futur bħala servizz sui generis .Il-Kummissjoni se tippreżenta, kif previst fl-Artikolu 184 tar-Regolament Finanzjarju, il-proposta tagħha għar-reviżjoni triennali tar-Regolament Finanzjarju fi tmiem l-ewwel semestru 2010. Madankollu, il-Kummissjoni tikkunsidra li reviżjoni ad hoc tar-RF hi inevitabbli qabel u separatament mir-reviżjoni triennali sabiex l-EEAS ikun jista' jidħol fis-seħħ malajr. Aspetti oħra relatati mal-implimentazzjoni tat-Trattat ta' Liżbona ġew koperti minn proposta separata adottata mill-Kummissjoni fit-3 ta' Marzu 2010 (COM(2010)71).1.  It-tibdiliet prinċipali relatati mal-ħolqien tal-EEASL-Artikolu 27(3) tat-Trattat dwar l-Unjoni Ewropea (TUE) jipprevedi li l-EEAS jassisti r-Rappreżentant Għoli (HR) sabiex iwettaq il-mandat tiegħu u li l-organizzazzjoni u l-funzjonament tas-servizz għandu jkun stabbilit b'deċiżjoni tal-Kunsill, fuq proposta mir-Rappreżentant Għoli wara konsultazzjoni mal-Parlament Ewropew u wara li jinkiseb il-kunsens tal-Kummissjoni.Fil-konklużjonijiet tiegħu, il-Kunsill Ewropew tad-29-30 ta' Ottubru, 2009 approva xi linji gwida għall-ħolqien tal-EEAS futur bħala servizz sui generis u stieden lir-Rappreżentant Għoli biex jistabbilixxi l-EEAS ' sa tmiem April 2010 '.F'termini baġitarji, l-EEAS se jiġi trattat bħala istituzzjoni fis-sens tal-Artikolu 1 tar-Regolament Finanzjarju, sabiex ikollu awtonomija baġitarja, jiġifieri t-taqsima tiegħu fil-baġit tal-UE. Huwa se jimplimenta l-infiq amministrattiv tiegħu stess (bħall-istituzzjonijiet l-oħra kollha) u għalhekk se jirċievi r-rilaxx mill-Parlament Ewropew għal dan. Il-Parlament Ewropew għalhekk se jeżerċita l-poteri baġitarji u ta' kontroll sħaħ tiegħu fir-rigward tal-EEAS.Barra minn hekk, id-Delegazzjonijiet attwali tal-Kummissjoni madwar id-dinja se jsiru Delegazzjonijiet tal-Unjoni u se jkunu parti mill-EEAS. Minħabba li dawn id-Delegazzjonijiet se jkomplu jimplimentaw l-għajnuna esterna, li bħalissa huwa għal bosta minnhom il-kompitu ewlieni tagħhom, għandhom jinstabu modi biex jippermettulhom li jimplimentaw l-infiq operattiv waqt li m'għadhomx parti mill-Kummissjoni, b'kont meħud li l-parti kkonċernata tal-persunal tagħhom, jiġifieri persunal operattiv u finanzjarju, jibqa' persunal tal-Kummissjoni. Il-Kummissjoni qagħdet partikolarment attenta li l-proposta preżenti tippermetti lill-EEAS sabiex iwettaq din il-ħidma ta' azzjoni esterna unifikata, mingħajr ma twassal biex jiddgħajfu l-ġestjoni finanzjarja tajba, ir-responsabilità u l-protezzjoni tal-interessi finanzjarji tal-Unjoni. Naturalment, il-Parlament Ewropew se jkompli jagħti rilaxx lill-Kummissjoni għall-implimentazzjoni tat-taqsima tal-Kummissjoni tal-Baġit, inklużi l-approprjazzjonijiet operattivi implimentati mill-Kapijiet tad-Delegazzjonijiet tal-Unjoni li se jaġixxu bħala uffiċjali awtorizzanti b'sottodelega tal-Kummissjoni.Biex jinkiseb dan il-għan, il-modifikazzjonijiet introdotti fir-Regolament Finanzjarju jimmiraw lejn l-integrazzjoni tal-EEAS fi ħdan il-qafas ta' treġija finanzjarja tal-Kummissjoni kulmeta huwa jipparteċipa fl-implimentazzjoni tal-baġit operattiv tagħha. F'dan il-kuntest, huwa essenzjali li l-EEAS jibni fuq l-esperjenza, gwida, appoġġ u taħriġ għall-ġestjoni finanzjarja u kontroll intern fil-qasam tar-relazzjonijiet esterni li ġew żviluppati mill-Kummissjoni għal ħafna snin.L-approċċ propost huwa li l-Kapijiet tad-Delegazzjonijiet tal-Unjoni jingħataw setgħat ta' implimentazzjoni b'sottodelega mid-Diretturi Ġenerali (DĠ) responsabbli tal-Kummissjoni. Dawn isiru uffiċjali awtorizzanti b'sottodelega (AOSDs) tal-Kummissjoni u jkunu responsabbli lejn id-DĠ li jkun ta kompiti ta' implimentazzjoni tal-baġit b'sottodelega lilhom. Regoli speċifiċi huma għalhekk proposti sabiex il-Kapijiet tad-Delegazzjonijiet tal-Unjoni, meta dawn jimplimentaw parti mit-taqsima tal-baġit tal-Kummissjoni japplikaw ir-regoli tal-Kummissjoni għall-implimentazzjoni tal-baġit u jkunu sottomessi għall-istess dmirijiet u obbligi bħal kull uffiċjal awtorizzanti b'sottodelega tal-Kummissjoni. Għal dan il-għan il-Kummissjoni tista' tagħtihom istruzzjonijiet fejn ikun meħtieġ u xieraq.Ir-regoli attwali dwar l-OLAF ser japplikaw ukoll għall-Kapijiet tad-Delegazzjonijiet tal-Unjoni fil-każijiet ta' irregolaritajiet finanzjarji marbuta mal-ġestjoni ta' approprjazzjonijiet mit-taqsima EEAS tal-Baġit u l-approprjazzjonijiet sottodelegati lilhom mit-taqsima tal-Kummissjoni tal-Baġit. Ebda dispożizzjoni speċifika dwar l-OLAF ma hija meħtieġa fir-Regolament Finanzjarju. Madankollu, il-proposta preżenti tal-Kummissjoni tinkludi dispożizzjoni ġdida sabiex il-panel ta' irregolaritajiet tal-Kummissjoni ikun ukoll il-panel ta' irregolaritajiet għall-EEAS fil-każijiet fejn il-Kummissjoni tgħaddi b'sottodelega poteri tal-implimentazzjoni lill-Kapijiet tad-Delegazzjonijiet tal-Unjoni.Dispożizzjonijiet ġodda huma proposti wkoll biex jiżguraw li l-HR tilgħab rwol ċentrali fil-koordinazzjoni u l-iskambju tal-informazzjoni xierqa bejn l-EEAS u l-Kummissjoni.Fl-aħħarnett, sabiex tiġi żgurata amministrazzjoni effiċjenti tad-Delegazzjonijiet tal-Unjoni, huwa propost li l-ispiża amministrattiva u ta' appoġġ li tiffinanzja l-ispejjeż komuni fid-Delegazzjonijiet għandha tiġi eżegwita minn servizz ta' appoġġ wieħed, irrispettivament mit-taqsima tal-baġit li fiha l-approprjazzjonijiet rispettivi jkunu mdaħħla. Għal dak il-għan, il-possibbiltà ta' regoli dettaljati għandha tkun prevista fl-Artikolu 50 tar-RF, bi ftehim mal-Kummissjoni.2.  Dokument ta' Ħidma tal-Persunal tal-Kummissjoni dwar ir-Regoli ta' ImplimentazzjoniBiex jikkomplementa l-proposta preżenti tal-Kummissjoni għal emenda tar-Regolament Finanzjarju, dokument ta' ħidma tal-Persunal tal-Kummissjoni jippreżenta l-bidliet meħtieġa fir-Regoli ta' Implimentazzjoni. Dawn il-bidliet se jiġu adottati mill-Kummissjoni ladarba r-RF emendat jiġi adottat u se jikkonċernaw id-dispożizzjonijiet speċifiċi li għandhom japplikaw għall-Kapijiet tad-Delegazzjoni meta dawn jaġixxu bħala uffiċjali awtorizzanti b'sottodelega tal-Kummissjoni, b'mod partikolari:-  il-fatt li huma jridu jiffirmaw il-Karta għall-uffiċjali awtorizzanti b'sottodelega, li tistipula fid-dettall l-obbligi u d-dmirijiet tagħhom, qabel ma jibdew jimplimentaw il-Baġit tal-UE.;-  ir-Regoli Interni tal-Kummissjoni għall-esekuzzjoni tal-Baġit;-  il-kodiċi ta' standards professjonali addottat mill-Kummissjoni;-  il-panel ta' irregolaritajiet tal-Kummissjoni (dispożizzjonijiet komplementari ma' dawk diġà stabbiliti fir-RF huma mnaqqxa fir-Regoli ta' Implimentazzjoni).2010/0054 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej, fir-rigward tas-servizz Ewropew ta' azzjoni esternaIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-funzjonament tal-Unjoni Ewropea, u b'mod partikolari l-Artikolu 322 tiegħu, flimkien mat-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 106a tiegħu,Wara li kkunsidraw il-Proposta tal-Kummissjoni Ewropea,Wara li kkunsidraw l-opinjoni tal-Qorti tal-Awdituri[1],Filwaqt li mxew skont il-proċedura leġiżlattiva ordinarja,Billi:3.  Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[2] (minn hawn 'il quddiem ir-Regolament Finanzjarju), jistabbilixxi l-prinċipji tal-baġit u r-regoli finanzjarji li għandhom jiġu rispettati fl-atti leġiżlattivi kollha. Huwa meħtieġ li jiġu emendati ċerti dispożizzjonijiet tar-Regolament Finanzjarju sabiex jittieħed kont tal-emendi introdotti mit-Trattat ta' Liżbona.4.  It-Trattat ta' Liżbona jistabbilixxi Servizz Ewropew ta' Azzjoni Esterna (minn hawn 'il quddiem l-"EEAS"). Skont il-konklużjonijiet tal-Kunsill Ewropew tad-29 u t-30 Ottubru 2009, l-EEAS huwa servizz ta' natura sui generis u għandu jiġi ttrattat bħala istituzzjoni għall-finijiet tar-Regolament Finanzjarju.5.  Minħabba li l-EEAS għandu jiġi trattat bħala istituzzjoni għall-finijiet tar-Regolament Finanzjarju, il-Parlament Ewropew għandu jagħti rilaxx lill-EEAS għall-implimentazzjoni tal-approprjazzjonijiet ivvutati fit-taqsima tal-EEAS tal-Baġit. Il-Parlament Ewropew ukoll għandu jkompli jagħti rilaxx lill-Kummissjoni għall-implimentazzjoni tat-taqsima tal-Kummissjoni tal-Baġit, inklużi l-approprjazzjonijiet operattivi implimentati mill-Kapijiet tad-Delegazzjonijiet li huma uffiċjali awtorizzanti b'sottodelega tal-Kummissjoni.6.  It-Trattat ta' Liżbona jipprevedi li d-Delegazzjonijiet tal-Kummissjoni jsiru parti mill-EEAS bħala Delegazzjonijiet tal-Unjoni. Sabiex tiġi żgurata l-ġestjoni effiċjenti tagħhom, kull nefqa amministrattiva u ta' appoġġ tad-Delegazzjonijiet tal-Unjoni li tiffinanzja l-ispejjeż komuni għandha tiġi eżegwita minn servizz ta' appoġġ uniku. Għal dak il-għan, ir-Regolament Finanzjarju għandu jipprevedi l-possibbiltà għal regoli dettaljati, li jridu jiġu miftiehma mal-Kummissjoni, sabiex tiġi ffaċilitata l-implimentazzjoni tal-approprjazzjonijiet operattivi tad-Delegazzjonijiet tal-Unjoni mdaħħla fit-taqsimiet tal-EEAS u tal-Kunsill tal-Baġit.7.  Huwa meħtieġ li tiġi żgurata l-kontinwità tal-funzjonament tad-Delegazzjonijiet tal-Unjoni u b'mod partikolari l-kontinwità u l-effiċjenza fil-ġestjoni tal-għajnuna esterna mid-Delegazzjonijiet. Għalhekk il-Kummissjoni għandha tkun awtorizzata biex tgħaddi b'sottodelega s-setgħat tagħha ta' implimentazzjoni baġitarja tal-infiq operattiv lill-Kapijiet tad-Delegazzjonijiet tal-Unjoni li jappartjenu għall-EEAS bħala istituzzjoni separata. Barra minn hekk, fejn il-Kummissjoni timplimenta l-baġit b'ġestjoni ċentralizzata diretta, għandu jkun permess lilha li tagħmel dan ukoll permezz ta' sottodelega lill-Kapijiet tad-Delegazzjonijiet tal-Unjoni. L-uffiċjali awtorizzanti b'delega tal-Kummissjoni għandhom ikomplu jkunu responsabbli għad-definizzjoni tas-sistemi tal-ġestjoni u kontroll interni, filwaqt li l-Kapijiet tad-Delegazzjonijiet tal-Unjoni għandhom ikunu responsabbli għall-ħolqien u t-tħaddim ta' sistemi ta' ġestjoni u kontroll interni u għall-ġestjoni tal-fondi u l-operazzjonijiet imwettqa fid-Delegazzjonijiet tagħhom u huma għandhom jirrapportaw dwar dan darbtejn fis-sena.8.  Sabiex ikunu konformi mal-prinċipju ta' ġestjoni finanzjarja soda, il-Kapijiet tad-Delegazzjonijiet tal-Unjoni, meta jaġixxu bħala uffiċjali awtorizzanti b'sottodelega tal-Kummissjoni, għandhom japplikaw ir-regoli tal-Kummissjoni u għandhom ikunu suġġetti għall-istess dmirijiet, obbligi u responsabbiltà bħal kull uffiċjal awtorizzanti b'sottodelega tal-Kummissjoni. Għal dawk il-finijiet, huma għandhom jirreferu wkoll għall-Kummissjoni bħala l-istituzzjoni tagħhom fejn meħtieġ.9.  Il-Kummissjoni żżomm ir-responsabbiltà sħiħa għall-proċedura tar-rilaxx f'dak li jikkonċerna t-taqsima tal-Kummissjoni tal-baġit implimentata mill-EEAS. Sabiex jippermettu lill-Kummissjoni biex tissodisfa r-responsabbiltajiet tagħha, il-Kapijiet tad-Delegazzjonijiet tal-Unjoni għandhom jipprovdu l-informazzjoni meħtieġa. Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà għandu jiffaċilita l-koperazzjoni bejn id-Delegazzjonijiet tal-Unjoni u d-dipartimenti tal-Kummissjoni.10.  L-uffiċjal tal-kontabilità tal-Kummissjoni jibqa' responsabbli għat-taqsima tal-Kummissjoni tal-Baġit kollha kemm hi, inklużi l-operazzjonijiet ta' kontabilità li jirrigwardaw l-approprazzjonijiet mgħoddija b'sottodelega lill-Kapijiet tad-Delegazzjonijiet tal-Unjoni. Għalhekk, huwa meħtieġ li jiġi ċċarat li r-responsabbiltajiet tal-uffiċjal tal-kontabilità tal-EEAS għandhom jikkonċernaw biss it-taqsima tal-baġit tal-EEAS biex tiġi evitata kull duplikazzjoni ta' responsabbiltajiet.11.  Sabiex tiġi żgurata l-koerenza u l-ugwaljanza tat-trattament bejn l-uffiċjali awtorizzanti b'sottodelega li huma persunal tal-EEAS u dawk li huma impjegati tal-Kummissjoni, kif ukoll l-infurmar xieraq tal-Kummissjoni, il-bord speċjali għall-irregolaritajiet finanzjarji tal-Kummissjoni għandu wkoll ikun responsabbli sabiex jieħu azzjoni dwar irregolaritajiet fi ħdan l-EEAS fejn il-Kummissjoni għaddiet poteri ta' implimentazzjoni b'sottodelega lill-Kapijiet tad-Delegazzjonijiet tal-Unjoni. Madankollu, sabiex tinżamm ir-rabta bejn ir-responsabbiltà tal-ġestjoni finanzjarja u l-azzjoni dixxiplinari, il-Kummissjoni għandha tkun intitolata titlob lir-Rappreżentant Għoli tal-Unjoni għall-Affarijiet Barranin u l-Politika tas-Sigurtà sabiex jibda proċedimenti jekk il-bord isib irregolaritajiet li jikkonċernaw il-kompetenzi tal-Kummissjoni mgħoddija b'sottodelega lill-Kapijiet tad-Delegazzjonijiet tal-Unjoni. F'dan il-każ ir-Rappreżentant Għoli għandu jieħu l-azzjoni xierqa skont ir-Regolament tal-Persunal.12.  Sabiex tiġi żgurata l-koerenza, l-effiċjenza u l-effiċjenza ekonomika tal-kontroll finanzjarju, l-awditur intern tal-Kummissjoni għandu jaġixxi bħala l-awditur intern tal-EEAS fir-rigward tal-implimentazzjoni tat-taqsimiet tal-baġit tal-Kummissjoni u tal-EEAS.13.  Ir-Regolament (KE, Euratom) Nru 1605/2002 għandu għalhekk jiġi emendat kif meħtieġ,ADOTTAW DAN IR-REGOLAMENT:Artikolu 1Ir-Regolament (KE, Euratom) Nru 1605/2002 hu emendat kif ġej:(1) Fl-ewwel subparagrafu tal-Artikolu 1(2), il-kliem 'is-Servizz Ewropew ta' Azzjoni Esterna' jiddaħħlu quddiem 'il-Kumitat Ekonomiku u Soċjali'.(2) Fl-Artikolu 28(1), l-ewwel subparagrafu għandu jiġi ssostwit b'dan li ġej:"Kull proposta jew inizjattiva sottomessa lill-awtorità leġiżlattiva mill-Kummissjoni, ir-Rappreżentant Għoli tal-Unjoni għall-Affarijiet Barranin u l-Politika tas-Sigurtà jew Stat Membru, li jista' jkollha impatt fuq il-baġit, inkluż tibdil fin-numru ta' karigi, għandha tkun akkumpanjata b'dikjarazzjoni finanzjarja u l-evalwazzjoni prevista fl-Artikolu 27(4) ta' dan ir-Regolament."(3) Fl-Artikolu 30(3), l-ewwel subparagrafu għandu jiġi ssostwit b'dan li ġej:"Il-Kummissjoni għandha tagħmel disponibbli, b'mod xieraq, l-informazzjoni dwar il-benefiċjarji ta' fondi li ġejjin mill-baġit miżmum minnha meta l-baġit ikun implimentat fuq bażi ċentralizzata u skont l-Artikolu 53a, u l-informazzjoni dwar il-benefiċjarji ta' fondi kif ipprovduti mill-entitajiet li lilhom ikunu delegati l-kompiti tal-implimentazzjoni tal-baġit taħt modi oħrajn ta' ġestjoni."(4) Fl-ewwel paragrafu tal-Artikolu 31, il-kliem 'is-Servizz Ewropew ta' Azzjoni Esterna' huma mdaħħla quddiem 'il-Kumitat Ekonomiku u Soċjali'.(5) Fl-ewwel paragrafu tal-Artikolu 50 tiżdied is-sentenza li ġejja:"Madankollu, regoli dettaljati jistgħu jiġu miftiehma mal-Kummissjoni sabiex tiġi ffaċilitata l-implimentazzjoni tal-approprjazzjonijiet operattivi tad-Delegazzjonijiet tal-Unjoni mdaħħla fit-taqsimiet tal-Baġit tal-EEAS u tal-Kunsill."(6) Fl-Artikolu 51 għandhom jiżdiedu l-paragrafi li ġejjin:"Madankollu, il-Kummissjoni tista' tiddelega l-poteri tagħha ta' implimentazzjoni tal-baġit għall-approprjazzjonijiet tat-taqsima tagħha stess lill-Kapijiet tad-Delegazzjonijiet tal-Unjoni. Meta l-Kapijiet ta' Delegazzjonijiet tal-Unjoni jaġixxu bħala uffiċjali awtorizzanti b'sottodelega tal-Kummissjoni, huma għandhom japplikaw ir-regoli tal-Kummissjoni għall-implimentazzjoni tal-baġit u għandhom ikunu sottomessi għall-istess dmirijiet, obbligi u responsabbiltà bħal kull uffiċjal awtorizzanti b'sottodelega tal-Kummissjoni.Għall-finijiet tat-tieni paragrafu, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà għandhom jieħdu l-miżuri meħtieġa biex jiffaċilitaw il-kooperazzjoni bejn id-Delegazzjonijiet tal-Unjoni u d-dipartimenti tal-Kummissjoni."(7) L-Artikolu 53a huwa sostitwit b'dan li ġej:"Artikolu 53aMeta l-Kummissjoni timplimenta l-baġit fuq bażi ċentralizzata, il-kompiti implimentattivi għandhom jitwettqu, jew direttament mid-dipartimenti tagħha jew mid-Delegazzjonijiet tal-Unjoni skont it-tieni paragrafu tal-Artikolu 51, jew b'mod indirett, skont l-Artikoli 54 sa 57."(8) Fl-Artikolu 59, jiżdied il-paragrafu 5 li ġej:'5. Meta l-Kapijiet tad-Delegazzjonijiet tal-Unjoni jaġixxu bħala uffiċjali awtorizzanti b'sottodelega skont it-tieni paragrafu tal-Artikolu 51, huma għandhom jirreferu, meta d-dmirijiet tagħhom bħala uffiċjali awtorizzanti jeħtieġu hekk, għall-Kummissjoni bħala l-istituzzjoni tagħhom."(9) Fit-Taqsima 2 jiddaħħal l-Artikolu 60a li ġej:'1. Meta l-Kapijiet tad-Delegazzjonijiet tal-Unjoni jaġixxu bħala uffiċjali awtorizzanti b'sottodelega skont it-tieni paragrafu tal-Artikolu 51, huma għandhom jikkoperaw mill-qrib mal-Kummissjoni għall-implimentazzjoni xierqa tal-fondi, sabiex tiġi żgurata b'mod partikolari l-legalità u r-regolarità tat-tranżazzjonijiet finanzjarji, ir-rispett tal-prinċipju tal-ġestjoni finanzjarja tajba fil-ġestjoni tal-fondi u l-ħarsien effettiv tal-interessi finanzjarji tal-Unjoni.Għal dan il-għan, huma għandhom jieħdu l-miżuri meħtieġa sabiex jipprevjenu kwalunkwe sitwazzjoni li tista' tqiegħed fil-periklu r-responsabbiltà tal-Kummissjoni għall-implimentazzjoni tal-baġit sottodelegat lilhom kif ukoll kwalunkwe kunflitt ta' interessi jew prijoritajiet li jkollhom impatt fuq l-implimentazzjoni tad-dmirijiet tal-ġestjoni finanzjarja ssottodelegati lilhom.Meta jinqalgħu sitwazzjoni jew kunflitt kif imsemmija fit-tieni subparagrafu, il-Kapijiet tad-Delegazzjonijiet tal-Unjoni għandhom jgħarrfu b'dan mingħajr dewmien lid-dipartiment tal-Kummissjoni responsabbli u lir-Rappreżentant Għoli tal-Unjoni għall-Affarijiet Barranin u l-Politika tas-Sigurtà.2. Meta Kap ta' Delegazzjoni tal-Unjoni jsib ruħu f'sitwazzjoni msemmija fl-Artikolu 60(6), huwa għandu jirreferi għall-bord tal-irregolaritajiet finanzjarji mwaqqaf skont l-Artikolu 66(4). Fil-każ ta' kwalunkwe attività illegali, frodi jew korruzzjoni li tista' tippreġudika l-interessi tal-Komunità, huwa għandu jinforma lill-awtoritajiet jew korpi maħtura mil-leġiżlazzjoni applikabbli.3. Kapijiet tad-Delegazzjonijiet tal-Unjoni li jkunu qed jaġixxu bħala uffiċjali awtorizzanti b'sottodelega skont it-tieni paragrafu tal-Artikolu 51 għandhom jirrapportaw darbtejn fis-sena lill-uffiċjal awtorizzanti b'delega tagħhom sabiex huma jkunu jistgħu jintegraw ir-rapporti tagħhom fir-rapport annwali ta' attivita tiegħu msemmi fl-Artikolu 60(7). Dak ir-rapport biennali sottomess mill-Kapijiet tad-Delegazzjonijiet tal-Unjoni għandu jinkludi informazzjoni dwar l-effiċjenza u l-effikaċja tas-sistemi ta' ġestjoni u kontroll interni stabbiliti fid-delegazzjoni tagħhom, kif ukoll il-ġestjoni ta' operazzjonijiet sottodelegata lilhom.4. Kapijiet tad-Delegazzjonijiet tal-Unjoni li jkunu qed jaġixxu bħala uffiċjali awtorizzanti b'sottodelega skont it-tieni paragrafu ta' Artikolu 51 għandhom iwieġbu għal kwalunkwe talba mill-uffiċjal awtorizzanti b'delega tal-Kummissjoni.(10) Fl-Artikolu 61(1), għandu jiġi miżjud is-subparagrafu li ġej:"Ir-responsabbiltajiet tal-uffiċjal tal-kontabilità tal-EEAS għandhom jikkonċernaw biss it-taqsima tal-EEAS tal-baġit kif implimentat mill-EEAS."(11) L-Artikolu 66 għandu jiġi emendat kif ġej:(a) jiżdied il-paragrafu 3a li ġej:'3a. Fil-każ ta' sottodelegazzjoni lill-Kapijiet tad-Delegazzjonijiet tal-Unjoni, l-uffiċjali awtorizzanti b'delega għandhom ikunu responsabbli għad-definizzjoni tas-sistemi tal-ġestjoni u l-kontroll interni fis-seħħ, u l-effiċjenza u l-effikaċja tagħhom. Il-Kapijiet tad-Delegazzjonijiet tal-Unjoni għandhom ikunu responsabbli għall-formazzjoni u l-funzjonament adegwati ta' dawk is-sistemi, skont l-istruzzjonijiet tal-uffiċjal awtorizzanti b'delega, u għall-ġestjoni tal-fondi u l-operazzjonijiet li dawn jeżegwixxu fid-Delegazzjoni tal-Unjoni taħt ir-responsabbiltà tagħhom.Kapijiet tad-Delegazzjonijiet tal-Unjoni għandhom jirrapportaw dwar ir-responsabbiltajiet tagħhom skont l-ewwel subparagrafu ta' dan il-paragrafu skont l-Artikolu 60a(3).Kull sena, il-Kapijiet tad-Delegazzjonijiet tal-Unjoni jipprovdu lill-uffiċjal awtorizzanti b'delega tal-Kummissjoni b'dikjarazzjoni ta' assigurazzjoni fuq is-sistemi tal-ġestjoni u l-kontroll interni stabbiliti fid-Delegazzjoni tagħhom sabiex jippermettu lill-uffiċjal awtorizzanti biex jistabbilixxi d-dikjarazzjoni tiegħu ta' assigurazzjoni.'(b) jiżdied il-paragrafu 5 li ġej:5. Meta l-Kapijiet ta' Delegazzjonijiet tal-Unjoni jaġixxu bħala uffiċjali awtorizzanti b'sottodelega skont it-tieni paragrafu tal-artikolu 51, il-bord speċjalizzat dwar l-irregolaritajiet finanzjarji mwaqqaf mill-Kummissjoni skont il-paragrafu 4 ta' dan l-Artikolu għandu jkun kompetenti għall-każijiet imsemmija f'dak il-paragrafu.Jekk il-bord isib problemi sistemiċi, huwa għandu jibgħat rapport bir-rakkomandazzjonijiet lill-uffiċjal awtorizzanti, lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u lill-uffiċjal awtorizzanti b'delega tal-Kummissjoni, sakemm dan tal-aħħar ma jkunx il-persuna involuta, u kif ukoll lill-awditur intern.Fuq il-bażi tal-opinjoni tal-bord, il-Kummissjoni tista' titlob lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà biex jibda, fil-kapaċità tiegħu bħala awtorità li taħtar, proċedimenti li jwasslu għal azzjoni dixxiplinari jew għal ħlas ta' kumpens kontra l-uffiċjali awtorizzanti b'sottodelega jekk l-irregolaritajiet jirrigwardaw il-kompetenzi tal-Kummissjoni mgħoddija lilhom b'sottodelega. F'każ bħal dan, ir-Rappreżentant Għoli għandu jieħu azzjoni xierqa skont ir-Regolament tal-Persunal."(12) Fl-Artikolu 85 għandhom jiżdiedu l-paragrafi li ġejjin:"Għall-iskopijiet tal-verifika interna tal-EEAS, il-Kapijiet tad-Delegazzjonijiet tal-Unjoni, li jkunu qed jaġixxu bħala uffiċjali awtorizzanti b'sottodelega skont it-tieni paragrafu tal-Artikolu 51 għandhom ikunu suġġetti għas-setgħat ta' verifika tal-awditur intern tal-Kummissjoni għall-ġestjoni finanzjarja mgħoddija lilhom b'sottodelega.Għal raġunijiet ta' koerenza, l-effiċjenza u l-effiċjenza ekonomika, l-awditur intern tal-Kummissjoni għandu jaġixxi wkoll bħala l-awditur intern tal-EEAS fir-rigward tal-implimentazzjoni tat-taqsima tal-EEAS baġit."(13) Fl-Artikolu 163, l-ewwel sentenza għandha tiġi sostitwita b'dan li ġej:"L-azzjonijiet imsemmijin f’dan it-Titolu jistgħu jiġu implimentati fuq bażi ċentralizzata mill-Kummissjoni skont l-Artikolu 53a, b'ġestjoni konġunta, fuq bażi deċentralizzata mill-pajjiż/i terz/i benefiċjarju/i, jew konġuntament ma’ organizzazzjonijiet internazzjonali f’konformità mad-dispożizzjonijiet rilevanti tal-Artikoli 53 sa 57. ”(14) fl-Artikolu 165, l-ewwel sentenza tiġi sostitwita b'dan li ġej:"L-implimentazzjoni ta' azzjonijiet minn pajjiżi terzi jew organizzazzjonijiet internazzjonali benefiċjarji hija suġġetta għal skrutinju mill-Kummissjoni skont l-Artikolu 53a."(15) Fl-Artikolu 185, il-paragrafu 3 huwa sostitwit b'li ġej:”3. L-awditur intern tal-Kummissjoni għandu jeżerċita l-istess poteri fuq il-korpi msemmija fil-paragrafu 1 kif huwa jagħmel fir-rigward ta' dipartimenti tal-Kummissjoni jew Delegazzjonijiet tal-Unjoni."Artikolu 2Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f ' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-Parlament Ewropew Għall-KunsillIl-President Il-President […] […] [1] ĠU C […], […], p. […].[2] ĠU L 248, 16.9.2002, p.1.


Avviż Legali Importanti

|

52006PC0010

Proposta għal regolament tal-Kunsill li jemenda r-Regolament (KE) Nru 1212/2005 li jimponi dazju anti-dumping definittiv fuq importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina  /* KUMM/2006/0010 finali */

	[pic] | KUMMISSJONI TAL-KOMUNITAJIET EWROPEJ |Brussel 19.1.2006KUMM(2006) 10 finaliProposta għalREGOLAMENT TAL-KUNSILLli jemenda r-Regolament (KE) Nru 1212/2005 li jimponi dazju anti-dumping definittiv fuq importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina(preżentata mill-Kummissjoni)MEMORANDUM TA' SPJEGAZZJONI KUNTEST TAL-PROPOSTA |Raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra dumping ta’ importazzjonijiet minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 2117/2005 tat-21 ta' Diċembru 2005 (“ir-Regolament bażiku”) fil-proċediment li jikkonċerna l-importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina. |Kuntest ġenerali Din il-proposta qiegħda ssir fil-kuntest ta' l-implimentazzjoni tar-Regolament bażiku u hija riżultat ta' stħarriġ li twettaq bi qbil mal-ħtiġijiet sostantivi u proċedurali mfassla fir-Regolament bażiku. |Dispożizzjonijiet eżistenti fil-qasam tal-proposta Dazji definittivi anti-dumping fuq importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina kienu imposti mill-Kunsill, bir-Regolament (KE) Nru 1212/2005 tal-25 ta’ Lulju 2005. |Konsistenza ma' politiki oħra u objettivi ta' l-Unjoni Mhux applikabbli. |KONSULTAZZJONI TA' PARTIJIET INTERESSATI U VALUTAZZJONI TA' IMPATT |Konsultazzjonijiet ta’ partijiet interessati |Partijiet interessati kkonċernati bil-proċediment diġà kellhom il-possibilità li jiddefendu l-interessi tagħhom bi qbil mad-dispożizzjonijiet tar-Regolament bażiku. |Ġabra u użu ta' għarfien espert |Ma kien hemm ebda bżonn li jiġu kkonsultati esperti esterni. |Valutazzjoni ta’ l-Impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix assessjar ġenerali ta' l-impatt imma fih lista eżawrjenti ta' kundizzjonijiet li jridu jiġu assessjati. |ELEMENTI LEGALI TAL-PROPOSTA |Sommarju ta’ l-azzjoni proposta Fid-25 ta’ Lulju 2005, il-Kunsill, bir-Regolament (KE) Nru 1212/2005, impona dazji anti-dumping definittivi fuq importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina. L-għan ta’ dan ir-Regolament propost, li jemenda r-Regolament Nru 1212/2005, hu doppju: i) li jiżgura trattament ugwali bejn il-produtturi ġodda kollha u l-kumpaniji li jikkooperaw li mhux inklużi fil-kampjun ta' l-investigazzjoni li wasslet għall-impożizzjoni tad-dazji definittivi. F’dan ir-rigward, huwa kkunsidrat li għandu jsir provvediment sabiex jiġu applikati l-ko-effiċċjenti medji rispettivi tad-dazji fuq il-kumpaniji li għandhom Status ta' l-Ekonomija tas-Suq (0%) jew il-kumpaniji b'Trattament individwali (28.6%) għall-produtturi esportaturi ġodda kollha li jistgħu juru li joperaw taħt il-kundizzjonijiet ta' l-ekonomija tas-suq jew alternattivament jissodisfaw il-kundizzjonijiet għat-trattament individwali, u ii) li jeżenta mill-ħlas tad-dazji anti-dumping lill-kumpaniji li mingħandhom ġew aċċettati impenji b'Deċiżjoni tal-Kummissjoni parallela. L-Istati Membri ġew ikkonsultati rigward il-proposta għall-emenda tar-Regolament (KE) Nru 1212/2005. Huwa għalhekk propost li l-Kunsill jadotta l-proposta mehmuża għal Regolament. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra dumping ta’ importazzjonijiet minn pajjiżi li mhumiex membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 2117/2005 tat-21 ta' Diċembru 2005. |Prinċipju ta' sussidjarjetà Il-proposta taqa' taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Prinċipju ta' proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta' azzjoni hi deskritta fir-Regolament imsemmi hawn fuq u ma jħalli ebda skop għal deċiżjoni nazzjonali. |Indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mminimizzat u proporzjonat ma' l-għan tal-proposta, ma japplikax. |Għażla ta' l-istrumenti |Strumenti proposti: regolament. |Mezzi oħrajn ma jkunux xierqa għar-raġuni li ġejja: Mezzi oħrajn mhux se jkunu xierqa għax ir-Regolament bażiku ma jaħsibx għal għażliet alternattivi. |IMPLIKAZZJONI BAġITARJA |Il-proposta ma għandha ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jemenda r-Regolament (KE) Nru 1212/2005 li jimponi dazju anti- dumping definittiv fuq importazzjonijiet ta’ ċerti fonduti li joriġinaw mir-Repubblika tal-Poplu taċ-ĊinaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96[1] tat-22 ta' Diċembru 1995 dwar il-ħarsien kontra dumping ta’ importazzjonijiet minn pajjiżii li mhumiex membri tal-Komunità Ewropea ('ir-Regolament bażiku'), u b' mod partikolari l-Artikoli 8 u 9 tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. PROĊEDURA2.  Ir-Regolament tal-Kunsill (KE) Nru 1212/2005[2] (‘ir-Regolament definittiv’) impona dazji anti- dumping definittivi fuq importazzjonijiet ta’ ċerti fonduti li joriġinaw mir-Repubblika tal-Poplu taċ-Ċina (‘l-investigazzjoni oriġinali’).B. REVIŻJONIJET TA' L-ESPORTATUR IL-ĠDID3.  Fl-investigazzjoni oriġinali t-teħid tal-kampjuni kien applikat mill-produtturi esportaturi Ċiniżi. Il-kumpaniji li mingħandhom ma tteħdux kampjuni ġew mogħtija trattament ta’ ekonomija tas-suq (l-‘MET’), skond id-dispożizzjonijiet ta’ l-Artikolu 2(7)(c) tar-Regolament bażiku, ġew attribwiti 0% tad-dazju ta' l-importazzjoni li kien stabbilit biss għal kumpanija li tteħdilha kampjun li ġiet mogħtija l-MET. Il-kumpaniji li ma tteħdilhomx kampjun li ġew mogħtija trattament individwali (l-‘IT’), skond id-dispożizzjonijiet ta’ l-Artikolu 9(5) tar-Regolament bażiku, irċevew il-ko-effiċjent tad-dazju medju ta' 28.6% stabbilit għall-kumpaniji li tteħdilhom kampjun li ġew mogħtija l-IT.Dazju madwar il-pajjiż ta' 47.8% kien impost fuq il-kumpaniji l-oħra kollha.4.  Skond l-Artikolu 11(4) tar-Regolament bażiku, reviżjoni ġdida dwar l-esportatur biex tiddetermina marġini individwali ta’ dumping ma setgħetx tinbeda f'dawn il-proċedimenti, minħabba li t-teħid tal-kampjuni kien użat fl-investigazzjoni oriġinali. Madankollu, sabiex ikun żgurat trattament ugwali bejn produtturi esportaturi ġodda u kumpaniji li jikkooperaw mhux inklużi fil-kampjun ta’ l-investigazzjoni oriġinali huwa kkunsidrat li għandu jsir provvediment sabiex jiġi impost retrospettivament id-dazju applikabbli fuq il-kumpaniji li rċevew l-MET (0%) jew il-ko-effiċjent tad-dazju medju bl-IT (28,6%), għall-produtturi esportaturi ġodda kollha li jistgħu juru li jilħqu l-kriterji stabbiliti fl-Artikolu 2(7)(c) tar-Regolament bażiku sabiex jingħata l-MET jew inkella l-kriterji ta' l-Artikolu 9(5) sabiex jingħata l-IT, u li jkunu għalhekk intitolati għal reviżjoni skond l-Artikolu 11(4) tar-Regolament bażiku.C. IMPENJI5.  Mal-pubblikazzjoni tar-Regolament definittiv, ebda impenji ma setgħu jkunu aċċettati mill-Kummissjoni. Matul l-investigazzjoni li twassal għall-impożizzjoni ta’ miżuri definittivi għadd ta’ produtturi esportaturi kienu indikaw l-intenzjoni tagħhom biex joffru impenn ta’ prezz imma huma kienu fallew milli jissottomettu b’mod suffiċjenti impenn ta’ offerti sostanzjati fi ħdan il-limiti stabbiliti fl-Artikolu 8(2) tar-Regolament bażiku. Minkejja dan, kif stabbilit fil-premessa 152 tar-Regolament definittiv, il-Kunsill, fid-dawl tal-kumplessità tal-kwistjoni għal operaturi ekonomiċi in kwestjoni (b’mod predominanti intrapriżi żgħar u ta’ daqs medju) u minħabba li l-kxif definittiv ma kinitx preċeduta bi kxif proviżorju, meta wieħed jikkunsidra li eċċezzjonalment ikunu jistgħu jtemmu l-offerti ta’ impenji wara l-limitu ta’ żmien imsemmi.6.  Sussegwentement il-limitu ta’ żmien imsemmi hawn fuq, il-Kamra tal-Kummerċ taċ-Ċina għall-Importazzjoni u Esportazzjoni tal-Makkinarju u Prodotti Elettroniċi (‘CCME') flimkien ma’ għoxrin kumpanija li kkooperaw jew gruppi ta' kumpaniji li kkooperaw offrew impenn konġunt aċċettabbli.7.  Il-Kummissjoni bid-Deċiżjoni 2006/[INSERT NUMBER]/EC[3], aċċettat l-impenn offrut. Id-Deċiżjoni tistabbilixxi f’aktar dettall ir-raġunijiet biex taċċetta dan l-impenn. Il-Kunsill jagħraf li l-offerta ta’ impenn telimina l-effett ta’ ħsara tad- dumping u jillimita sa grad suffiċjenti r-riskju ta’ ċirkumnavigazzjoni.8.  Biex aktar tippermetti lill-Kummissjoni li tissorvelja b’mod effettiv il-konformità ma' l-impenn, meta t-talba għar-rilaxx għaċ-ċirkolazzjoni ħielsa hija ppreżentata lill-awtoritajiet tad-dwana relevanti, eżenzjoni mid-dazju anti- dumping tkun bil-kundizzjoni ta' preżentazzjoni ta' invojs kummerċjali li jkun fiha għall-anqas l-elementi mniżżla fl-Anness. Dan il-livell ta' informazzjoni huwa wkoll meħtieġ biex l-awtoritajiet tad-dwana jkunu jistgħu jaċċertaw bi preċiżjoni suffiċjenti li l-konsenja taqbel mad-dokumenti kummerċjali. Meta ebda invojs bħal din ma hija ppreżentata, jew meta ma taqbilx mal-prodott ippreżentat lid-dwana, ir-rata xierqa tad-dazju anti- dumping ser ikollha titħallas minflok.9.  Biex aktar jiġi żgurat l-aspett effettiv ta' l-impenn, l-importaturi għandhom ikunu konxji li kull vjolazzjoni ta’ l-impenn tista’ twassal għal applikazzjoni retrospettiva tad-dazju anti- dumping għat-tranżazzjonijiet relevanti. Għalhekk, huwa neċessarju li jiġu implimentati d-dispożizzjonijiet legali li jipprovdu ħlas ta’ dejn tad-dwana fuq il-livell ta’ dazju anti- dumping adatt kull meta kundizzjoni waħda jew aktar għall-eżenzjoni ma jiġux rispettati. Dejn tad-dwana għandu għalhekk jitħallas kull meta d-dikjarant ikun għażel li jirrilaxxa l-oġġetti għaċ-ċirkolazzjoni ħielsa, i.e. mingħajr ma jiġbor id-dazju anti- dumping , u waħda jew aktar tal-kundizzjonijiet ta’ dak l-impenn jinstabu li ġew miksura.10.  Fil-każ ta' ksur ta’ l-impenn, id-dazju anti- dumping jista' jiġi rkuprat, sakemm il-Kummissjoni tkun irtirat l-aċċettazzjoni ta' l-impenn skond l-Artikolu 8(9) tar-Regolament bażiku, billi tirreferi għal dik it-tranżazzjoni partikolari u, skond dan, tiddikjara l-invojs relevanti ta' l-impenn bħala invalida. Għalhekk, skond l-Artikolu 14(7) tar-Regolament bażiku, l-awtoritajiet tad-dwana għandhom jinformaw immedjatament lill-Kummissjoni kull meta jinstabu indikazzjonijiet tal-ksur ta’ l-impenn.11.  Il-kumpaniji kkonċernati u s-CCCME ġew infurmati bil-fatti essenzjali, bil-kunsiderazzjonijiet u l-obbligi li fuqhom tkun ibbażata l-aċċettazzjoni ta' l-impenn.12.  Wieħed għandu jinnota li fil-każ ta' ksur jew irtirar ta' l-impenn jew każ ta’ irtirar ta’ aċċettar ta’ l-impenn mill-Kummissjoni, id-dazju anti- dumping għandu japplika awtomatikament, skond l-Artikolu 8(9) tar-Regolament bażiku,ADOTTA DAN IR-REGOLAMENT:Artikolu 11. Fir-Regolament (KE) Nru 1212/2005, dan li ġej għandu jiddaħħal bħala r-raba’ paragrafu ta’ l-Artikolu 1:“4. Kull fejn produttur esportatur ġdid fir-Repubblika tal-Poplu taċ-Ċina jipprovdi evidenza suffiċjent lill-Kummissjoni li:- ma esportax lill-Komunità il-prodott deskritt fl-Artikolu 1(1) matul il-perjodu ta' l-investigazzjoni (l-1 ta' April 2003 sal-31 ta' Marzu 2004),- m’għandux relazzjoni ma ebda mill-esportaturi jew produtturi tar-Repubblika tal-Poplu taċ-Ċina li huma suġġetti għall-miżuri anti- dumping imposti b’dan ir-Regolament,- huwa verament esporta lill-Komunità l-prodott ikkonċernat wara l-perjodu ta' investigazzjoni li fuqu huma bbażati l-miżuri, jew li daħal f’obbligu kontrattwali irrevokabbli biex jesporta kwantità sinifikanti lill-Komunità,- jopera taħt kundizzjonijiet ta’ ekonomija tas-suq definiti fl-Artikolu 2(7)(c) tar-Regolament bażiku jew alternattivament li jissodisfa l-kundizzjonijiet biex ikollu dazju individwali skond l-Artikolu 9(5) tar-Regolament bażiku,il-Kunsill, li jaġixxi b’maġġoranza sempliċi fuq proposta sottomessa mill-Kummissjoni wara li kkonsultat il-Kumitat tal-Pariri, jista’ jemenda l-Artikolu 1(2) billi jżid il-produttur esportatur ġdid (i) lill-kumpaniji soġġetti għar-rata tad-dazju ta' 0% applikabbli fuq kumpaniji li lilhom ġie mogħti trattament ta’ ekonomija tas-suq skond l-Artikolu 2(7)(c) tar-Regolament (KE) Nru 384/96 jew (ii) lill-kumpaniji soġġetti għar-rata tal-ko-effiċċjent tad-dazju medju ta’ 28.6% applikabbli għall-kumpaniji li lilhom ingħata trattament individwali skond l-Artikolu 9(5) tar-Regolament (KE) Nru 384/96 rispettivament.”Artikolu 2Fir-Regolament (KE) Nru 1212/2005, dan li ġej għandu jiddaħħal bħala l-Artikolu 2:“Artikolu 21. Importazzjonijiet dikjarati għar-rilaxx fiċ-ċirkolazzjoni ħielsa li kienu invojsjati mill-kumpaniji li minnhom l-impenji kienu aċċettati mill-Kummissjoni u li l-ismijiet tagħhom huma mniżżla fid-Deċiżjoni tal-Kummissjoni 2006/[INSERT NUMBER]/KE kif emendati minn żmien għal żmien għandhom ikunu eżentati mid-dazju anti- dumping impost bl-Artikolu 1, bil-kundizzjoni li:huma manifatturati, trasportati bil-baħar u invojsjati direttament mill-kumpaniji msemmija, lill-ewwel klijent indipendenti fil-Komunità; uimportazzjonijiet simili huma akkumpanjati b’invojs ta’ impenn valida. Invojs ta’ impenn hija invojs kummerċjali li fiha mill-anqas l-elementi u d-dikjarazzjoni stipulata fl-Anness; uil-merkanzija ddikjarata u ppreżentata lid-dwana tikkorrispondi preċiżament għad-deskrizzjoni fuq l-invojs ta’ l-impenn.2. Għandu jsir dejn tad-dwana ma' l-aċċettazzjoni tad-dikjarazzjoni għar-rilaxx fiċ-ċirkolazzjoni ħielsa meta din tkun stabbilita, rigward oġġetti deskritti fl-Artikolu 1 u eżentati mid-dazju anti- dumping taħt il-kundizzjonijiet deskritti fil-paragrafu (1), li wieħed jew aktar mill-kundizzjonijiet ma jkunux sodisfatti. It-tieni kundizzjoni stabbilita fil-paragrafu (1) għandu jkun ikkunsidrat bħala li mhux sodisfatt fejn l-invojs ta' impenn tinstab li tikkonforma mad-dispożizzjonijiet ta' l-Anness. Għandu jkun ikkunsidrat li ma ġiex sodisfatt fejn l-invojs ta' l-impenn tinstab li mhux awtentika u fejn il-Kummissjoni rtirat l-aċċettazzjoni ta' l-impenji skond l-Artikolu 8(9) tar-Regolament bażiku f’Regolament jew Deċiżjoni li tirreferi għal (1) tranżazzjoni(jiet) partikolari u tiddikjara l-invojs(ijiet) relevanti ta' l-impenn bħala invalidi.3. L-importaturi għandhom jaċċettaw ir-riskju komuni tal-kummerċ, li n-nuqqas ta’ sodisfar, minn kull parti, ta’ waħda jew aktar kundizzjonijiet imniżżla fil-paragrafu 1 u definita aktar fil-paragrafu 2 jistgħu jwasslu għal dejn tad-dwana li jsir taħt l-Artikolu 201 tar-Regolament (KEE) Nru 2913/92. Id-dejn tad-dwana li jsir għandu jiġi rkuprat jekk tiġi rtirata mill-Kummissjoni l-aċċettazzjoni ta' l-impenn.”Artikolu 31. Fir-Regolament (KE) Nru 1212/2005, l-Artikolu 2 għandu jiġi rinumerat għal Artikolu 3.2. L-Anness ta’ dan ir-Regolament għandu jiddaħħal fir-Regolament (KE) Nru 1212/2005.Artikolu 4Dan ir-Regolament jidħol fis-seħħ fil-jum ta’ wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-PresidentANNESSL-elementi li ġejjin għandhom jiġu indikati fl-invojs kummerċjali li takkumpanja l-bejgħ tal-kumpanija ta’ ċerti fonduti lill-Komunità li huma soġġetti għall-Impenn.1. It-titolu ‘INVOJS KUMMERĊJALI LI TAKKUMPANJA L-MERKANZIJA SUĠĠETTA GĦAL IMPENN’.2. L-isem tal-kumpanija msemmija fl-Artikolu 1 tad-Deċiżjoni tal-Kummissjoni 2006/[INSERT NUMBER]/KE li taċċetta l-impenn li joħroġ l-invojs kummerċjali.3. In-numru ta’ invojs kummerċjali.4. Id-data tal-ħruġ ta' l-invojs kummerċjali.5. Il-kodiċi addizzjonali TARIC li taħtu l-merkanzija li tidher fl-invojs għandhom jiġu kklerjati mid-dwana fil-fruntiera tal-Komunità.6. Id-deskrizzjoni eżatta tal-prodotti, inklużi:- In-numru tal-kodiċi tal-prodott (PCN) użat għall-għan ta’ l-investigazzjoni u l-impenn (eż. PCN 1, PCN 2, eċċ),- deskrizzjoni b’lingwaġġ komuni ta’ l-oġġetti li jikkorrispondu mal-PCN konċernat,- kodiċi tal-prodott tal-kumpaniji (CPC) (jekk applikabbli),- kodiċi CN,- kwantità (li għandha tingħata f’tunnellati),7. Id-deskrizzjoni tat-termini tal-bejgħ, inklużi:- prezz għal kull tunnellata,- it-termini tal-ħlas applikabbli,- it-termini tal-konsenja applikabbli,- skonti u tnaqqis totali.8. L-isem tal-kumpanija li taġixxi bħala importatur fil-Komunità li lilha l-invojs kummerċjali li takkompanja l-merkanzija soġġetta għall-impenn tinħareġ direttament mill-kumpanija.9. Isem l-uffiċjali tal-kumpanija li ħareġ il-fattura u d-dikjarazzjoni ffirmata li ġejja:‘Jien, hawn taħt iffirmat, niċċertifika li l-bejgħ għall-esportazzjoni diretta lill-Komunità Ewropea ta’ l-oġġetti koperti b'din l-invojs qed isir fi ħdan l-iskop u taħt it-termini ta’ l-impenn offruti mill-[KUMPANIJA], u aċċettat mill-Kummissjoni Ewropea permezz tad-Deċiżjoni 2006/[INSERT NUMBER]/KE, jien niddikjara li l-informazzjoni provduta f'din l-invojs hija kompluta u korretta.'[1] ĠU L 56, 6.3.1996, p.1. Ir-Regolament kif emendat l-aħħar mir-Regolament (KE) Nru 2117/2005, ĠU L 340, tat-23.12.2005, p. 17.[2] ĠU L 199, 29.7.2005, p. 1.[3] ĠU L [...]


Avis juridique important

|

52004PC0640

Proposta għal regolament tal-Kunsill li jistabilixxi pjan ta’ bini mill-ġdid tal-provvista tal-ħalibatt għal Greenland fil-qafas ta’ ħidma ta’ l-Organizzazzjoni tas-Sajd fl-Atlantiku tal-Majjistral  /* KUMM/2004/0640 finali - CNS 2004/0229 */

Brussel 07.10.2004KUMM(2004) 640 finali2004/0229 (CNS)Proposta għalREGOLAMENT TAL-KUNSILLli jistabilixxi pjan ta' bini mill-ġdid tal-provvista tal-ħalibatt għal Greenland fil-qafas ta' ħidma ta' l-Organizzazzjoni tas-Sajd fl-Atlantiku tal-Majjistral(preżentata mill-Kummissjoni)MEMORANDUM TA' SPJEGAZZJONIIl-Komunità Ewropea hija Parti Kontraenti ta' l-Organizzazzjoni tas-Sajd fl-Atlantiku tal-Majjistral (NAFO) mill-1979.Wara l-egħluq tas-sajd għall-ħut tal-qiegħ fil-bidu tad-disgħinijiet, is-sajd tal-ħalibatt ta' Greenland kien jikkostitwixxi s-sajd ewlieni tal-flotta tal-KE fl-ilmijiet tan-NAFO. Il-KE hija l-iktar membru attiv f'dan is-sajd, għandha 55% tal-kwota fl-ibħra internazzjonali tan-NAFO.F'Ġunju 2003, il-Kunsill Xjentifiku tan-NAFO avża li l-ħalibatt ta' Greenland kien fi stat ifqar minn dak mistenni. Instab li l-ħut ta' kwalità għolja kien inqabad kollu, u wkoll fil-każ tal-ħut ta' kwalità anqas tajba, kien ser ikun hemm bżon ta' tnaqqis sostanzjali tas-sajd sabiex il-provvista ta' dan it-tip ta' ħut ma tispiċċax għal kollox.Fil-Laqgħa Annwali ta' l-2003, li nżammet f Halifax, il-Kanada, il-Kummissjoni tas-Sajd tan-NAFO adottat pjan ta' 15-il sena għall-bini mill-ġdid tal-popolazzjoni tal-ħalibatt ta' Greenland fis-Sub-żona 2 tan-NAFO u Diviżjonijiet 3KLMNO. L-għan ta' dan il-pjan ta' bini mill-ġdid huwa li jinkiseb livell ta' biomassa għal użu ta' ħames snin u aktar ta' 140.000 tunnellata fil-medja, li jħalli produzzjoni stabbli ta' dan l-iprovvista mal-medda taż-żmien.Sabiex jinkiseb dan il-għan, il-pjan ta' bini mill-ġdid jipprevedi tnaqqis progressiv tat-TAC:42.000 tunnellata fl-2003, 20.000 tunnellata fl-2004, 19.000 tunnellata fl-2005, 18.500 tunnellata fl-2006 u 16.000 tunnellata fl-2007. L-ogħla qabda ta' ħut permessa għas-snin ta' wara ser tkun stabbilita billi jittieħed in konsiderazzjoni l-progress magħmul fil-bini mill-ġdid ta' l-iprovvista u jista' jkun aġġustat fuq il-bażi ta' parir mill-Kunsill Xjentifiku. Il-pjan jipprevedi ukoll miżuri addizzjonali ta' kontroll biex jiżguraw l-effettività tal-pjan.Il-pjan kien implimentat fil-liġi tal-Komunità fuq bażi proviżorja mill-Kunsill fir-Regolament 2287/2003 tad-19 ta' Diċembru 2003 li b'hekk iffissa għall-2004 l-opportunitajiet ta' sajd u kundizzjonijiet assoċjati għal ċertu provvista ta' ħut, applikabbli fl-ibħra tal-Komunità u, għall- bastimenti tal-Komunità, f'ibħra fejn limitazzjonijiet fuq il-qbid huma rikjesti.Huwa għalhekk neċessarju li dan il-Pjan jiġi implimentat permezz ta' l-adozzjoni tar-Regolament tal-Kunsill li jimplimenta miżuri multi-annwali għall-ħalibatt ta' Greenland għat-terminu kollu ta' dan il-pjan ta' bini mill-ġdid.2004/0229 (CNS)Proposta għalREGOLAMENT TAL-KUNSILLli jistabilixxi pjan ta' bini mill-ġdid tal-provvista tal-ħalibatt għal Greenland fil-qafas ta' ħidma ta' l-Organizzazzjoni tas-Sajd fl-Atlantiku tal-MajjistralIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Taħt ir-Regolament tal-Kunsill (KEE) Nru 3179/78 tat-28 ta' Diċembru 1978 li għandu x'jaqsam mal-konklużjoni mill-Komunità Ekonomika Ewropea tal-Konvenzjoni dwar Kooperazzjoni Multilaterali Ġejjiena fil-Qasam tas-Sajd fil-Majjistral ta' l-Atlantiku[3], dik il-Konvenzjoni (il-Konvenzjoni NAFO'), kienet approvata mill-Komunità.(2) Il-Konvenzjoni NAFO tipprovdi qafas ta' ħidma xieraq għall-kooperazzjoni multilaterali dwar il-konservazzjoni razzjonali u t-tmexxija tar-riżorsi tas-sajd fl-oqsma definiti minnha.(3) Fil-laqgħa tiegħu ta' Ġunju 2003, il-Kunsill Xjentifiku tan-NAFO avża li l-provvista tal-ħalibatt ta' Greenland kienet qiegħda tonqos malajr ferm u rrakkomandat tnaqqis f'daqqa tal-livell tat-TAC.(4) Fil-25 Laqgħa Annwali tagħha mill-15 sad-19 ta' Settembru 2003, l-Organizzazzjoni tas-Sajd fl-Atlantiku tal-Majjistral in-NAFO adottat pjan ta' 15-il sena għall-bini mill-ġdid tal-provvista tal-ħalibatt ta' Greenland fis-Sub-żona 2 tan-NAFO u Diviżjonijiet 3KLMNO (il-pjan ta' bini mill-ġdid'). Il-pjan ta' bini mill-ġdid isegwi l-istess għanjiet bħall-pjani ta' rkupru provduti fl-Artikolu 5 tar-Regolament tal-Kunsill (KE) Nru 2371/2000 ta' l-20 ta' Diċembru 2002 dwar il-konservazzjoni u l-użu sostenibbli tar-riżorsi tas-sajd taħt il-Politika Komuni tas-Sajd[4].(5) Sabiex jibni mill-ġdid il-provvista, il-pjan ta' bini mill-ġdid jipprovdi għat-tnaqqis tal-livell tat-TAC sa l-2007 kif ukoll miżuri ta' kontroll biex jiżguraw l-effettività tal-pjan ta' bini mill-ġdid.(6) Il-pjan ta' bini mill-ġdid kien implimentat fuq bażi proviżorja fir-Regolament tal-Kunsill 2287/2003 tad-19 ta' Diċembru 2003 li ffissa għall-2004 l-opportunitajiet ta' sajd u kundizzjonijiet assoċjati għal ċertu provvista ta' ħut u gruppi ta' provvista ta' ħut, applikabbli fl-ibħra tal-Komunità u, għal bastimenti tal-Komunità, f'ibħra fejn il- limitazzjonijiet fuq il-qbid huma rikjesti[5], waqt li l-adozzjoni tar-Regolament tal-Kunsill għall-implimentazzjoni ta' miżuri multiannwali għall-bini mill-ġdid tal-provvista tal-ħalibatt ta' Greenland hija pendenti.(7) Huwa għalhekk meħtieġ li jiġi mplimentat il-pjan ta' bini mill-ġdid fuq bażi permanenti. Għal dan il-għan proċedura għandha tkun determinata għat-trasmissjoni tal-lista ta' bastimenti li għalihom inħareġ permess speċjali ta' sajd fi qbil mar-Regolament tal-Kunsill (KE) Nru 1627/94 tas-27 ta' Ġunju 1994 li jistipola dispożizzjonijiet ġenerali dwar permessi għas-sajd speċjali[6].(8) Biex jiġu rispettati l-miżuri ta' kontroll tal-pjan ta' bini mill-ġdid, l-obbligi għar-rappurtar għandhom ikunu imposti fuq il-kaptani tal-bastimenti Komunitarji, kif ukoll obbligu fuq l-Istati Membri sabiex jallokaw il-kwota tagħhom fost il-bastimenti awtorizzati minnha.(9) Miżuri addizzjonali ta' kontroll huma meħtieġa sabiex jiżguraw implimentazzjoni effettiva fuq livell Komunitarju u sabiex jiżguraw koerenza ma' pjanijiet ta' rkupru adottati mill-Kunsill f'oqsma oħra. Dawn il-miżuri għandhom jinkludu l-obbligu ta' notifikaminn qabel tad-dħul f'port stabbilit mill-Istati Membri u sabiex jiġu limitati marġini ta' tolleranza.ADOTTAT DAN IR-REGOLAMENT:Artikolu 1SuġġettDan ir-Regolament jistabbilixxi r-regoli u l-kundizzjonijiet ġenerali għall-applikazzjoni mill-Komunità ta' pjan ta' bini mill-ġdid tal-provvista tal-ħalibatt ta' Greenland fis-Sub-żona 2 tan-NAFO u d-Diviżjonijiet 3KLMNO.L-għan ta' dan il-pjan ta' bini mill-ġdid huwa li jinkiseb livell ta' biomassa utilizzabbli ta' ħames snin u aktar ta' medja ta' 140 000 tunnellata li jħalli produzzjoni stabbli mal-medda taż-żmien fis-sajd tal-ħalibatt ta' Greenland.Artikolu 2DefinizzjonijietGħall-għanjiet ta' din id-Direttiva, id-definizjonijiet li ġejjin ser japplikaw:(a) Is-sub-żona 2 tan-NAFO' tfisser iż-żona ġeografika definita mill-Anness III 3a) tal-Konvenzjoni NAFO;(b) Id-Diviżjonijiet 3KLMNO' tfisser iż-żona ġeografika definita mill-Anness III 4b) tal-Konvenzjoni NAFO;Artikolu 3Qbid Totali Permess (TACs)1. Il-Qbid Totali Permess (TACs') għall-provvista tal-ħalibatt ta' Greenland fis-Sub-żona tan-NAFO u d-Diviżjonijiet 3KLMNO ser ikunu li ġejjin:(a) 19 000 tunnellata fl-2005;(b) 18 500 tunnellata fl-2006; u(c) 16000 tunnellata fl-2007;Madankollu, meta hu deċiż min-NAFO li dawk il-livelli tat-TAC ma jiżgurawx sajd sostenibbli ta' dik l-provvista, il-Kunsill, b' maġġoranza kkwalifikata fuq proposta mill-Kummissjoni, ser jaġġusta it-TAC previst fl-ewwel subparagrafu fi qbil mad-deċiżjoni tan-NAFO.2. Kwoti ser jkunu allokati mill-Kunsill lill-Istati Membri fi qbil mal-proċedura msemmija fl-Artikolu 20(1) tar-Regolament (KE) Nru 2371/2002.Artikolu 4Projbizzjoni dwar il-ħalibatt ta' GreenlandSer ikun projbit għal bastimenti tas-sajd tal-Komunità li jistadu għall-ħalibut ta' Greenland fis-Sub-żona 2 tan-NAFO u Diviżjonijiet 3KLMNNO u li jżommu abbord, li jittrasbordaw jew iħottu ħalibatt ta' Greenland maqbudf'dik iż-żona jekk(a) ma jġorrux permess speċjali tas-sajd maħruġ mill-Istat Membru tal-bandiera tagħhom u(b) mhumiex mniżżla fir-reġistru ta' bastimenti tan-NAFO.Artikolu 5Permessi speċjali għas-sajd tal-provvista tal-ħalibatt ta' Greenland1. Stat Membru jrid jiżgura li bastimenti li għalihom inħareġ il-permess speċjali għas-sajd kif imsemmi fl-Artikolu 4 huma inklużi f'lista li fiha isimhom u n-numru intern kif definit fl-Anness I tar-Regolament (KE) Nru 2090/98[7].2. Kull Stat Membru għandu jibgħat lill-Kummissjoni l-lista provduta f'paragrafu 1 u l-emendi sussegwenti kollha f' forma li tinqara' mill-kompjuter.3. Emendi għal-lista provduta f'paragrafu 1 għandhom jiġu trasmessi lill-Kummissjoni għall-inqas ħamest ijiem qabel id-data li fiha l-bastiment li għadu kemm ġie inkluż fil-lista jidħol fis-Sub-żoni 2 u d-Diviżjonijiet 3KLMNO. Il-Kummissjoni għandha tibgħat mill-ewwel l-emendi lis-Segretarjat tan-NAFO.4. Kull Stat Membru għandu jalloka l-kwota għal ħalibatt ta' Greenland fost il-bastimenti nklużi fil-lista msemmija f'paragrafu 1. L_Istati Membri għandhom jinfurmaw lill-Kummissjoni bl-allokazzjoni tal-kwoti mhux aktar tard mill-15 ta' Diċembru ta' kull sena.Artikolu 6Rapporti1. Il-kaptani tal-bastimenti tas-sajd msemmija fl-Artikolu 5(1) għandhom jittrasmettu lill-Istat Membru tal-bandiera r-rapporti li ġejjin dwar:(a) il-kwantità tal-ħalibatt ta' Greenland miżmuma abbord meta l-bastiment tal-Komunità jidħol fis-Sub-żona 2 u Diviżjonijiet 3KLMNO; dan ir-rapport għandu jiġi trasmess mhux qabel 12-il siegħa u mhux aktar tard minn 6 sigħat minn qabel kull dħul tal-bastiment f'dik iż-żona;(b) il-kwantitajiet ta' ħalibatt ta' Greenland miżmuma abbord kull ġimgħa. Dan ir-rapport għandu jiġi trasmess għall-ewwel darba mhux aktar tard minn nofs il-lejl fis-seba' ġurnata wara d-data tad-dħul tal-bastiment fis-Sub-żona 2 u d-Diviżjonijiet 3KLMNO, jew, meta l-bastiment ikun qed jopera għal aktar minn sebat ijiem fis-Sub-żona 2 u d-Diviżjonijiet 3KLMNO, l-aktar tard nhar ta' Tnejn għal qabdiet li ttieħdu fis-Sub-żona 2 u d-Diviżjonijiet 3KLMNO matul il-ġimgħa ta' qabel li ntemmet f'nofs il-lejl il-Ħadd;(c) il-kwantitajiet ta' ħalibatt ta' Greenland miżmuma abbord meta l-bastiment tal-Komunità jitlaq mis-Sub-żona 2 u d-Diviżjonijiet 3KLMNO dan ir-rapport ser jiġi trasmess mhux qabel 12-il siegħa u mhux aktar tard minn 6 siegħat minn qabel kull tluq tal-bastiment minn dik iż-żona u ser jinkludi n-numru ta' ġranet ta' sajd u t-total tal-qabdiet f'dik iż-żona;(d) il-kwantitajiet mgħobbija u mħotta għal kull trasbord ta' ħalibatt ta' Greenland matul il-perjodu li fih il-bastiment joqgħod fis-Sub-żona 2 u d-Diviżjonijiet 3KLMNO. Dawk ir-rapporti għandhom jiġu trasmessi mhux aktar tard minn 24 siegħa wara t-tlestija tat-trasbord.2. Stati Membri ser, malli jirċevuhom, jittrasmettu r-rapporti provduti għal punt (a), (c) u (d) ta' paragrafu 1 lill-Kummissjoni.3. Meta kwantitajiet ta' ħalibatt ta' Greenland rappurtati fi qbil mal-paragrafu 1(b) huma meqjusa li spiċċaw 70% tal-kwota ta' l-Istati Membri, il-kaptani ser jittrasmettu ir-rapporti msemmija fil-punt (b) kuljum.Artikolu 7Stivar separat ta' ħalibatt ta' Greenland1. Il-kwantitajiet miżmuma abbord ta' kuljum tal-ħalibatt ta' Greenland waqt il-perjodu fejn il-bastiment ikun fis-Sub-żona 2 u d-Diviżjonijiet 3KLMNO għandhom jinżammu abbord separatament mill-qabdiet l-oħra u tikkettati b'mod ċar.2. Il-kaptani ta' bastimenti tal-ħut għandhom jipprovdu l-assistenza meħtieġa għal spetturi ta' l-Istati Membri sabiex ikunpossibli li l-qabdiet tal-ħalibatt ta' Greenland mis-Sub-żona 2 u d-Diviżjoni 3KLMNO dikjarati fil-ġurnal tal-bastiment u miżmuma abbord ikunu kontrollati bir-reqqa bil-għan ta' verifika.Artikolu 8Marġni ta' tolleranza fl-estimi ta' kwantitajiet irrappurtati fil-ġurnal tal-bastimentPermezz ta' deroga mill-Artikolu 5(2) tar-Regolament tal-Kummissjoni (KEE) Nru 2807/83[8] u Artikolu 9(2) tar-Regolament tal-Kummissjoni (KEE) Nru 2868/88[9], il-marġni ta' tolleranza permess, fl-estimi tal-kwantitajiet miżmuma f'abbord f'kilogrammi, għandu jkun ta' 5% tal-figura tal-ġurnal tal-bastiment.Artikolu 9Portijiet magħżula1. Ikun projbit li jinħat kull kwantità ta' ħalibatt ta' Greenland f'kull post ieħor għajr portijiet magħżula mill-Partijiet Kontraenti tan-NAFO.2. Stati Membri ser jiddeżinjaw portijiet f'liema ħatt ta' ħalibatt ta' Greenland jista' jseħħ u ser jiddeterminaw l-ispezzjonijiet assoċjati u l-proċeduri ta' sorveljanza, inkluż t-termini u l-kundizzjonijiet għall-irrekordjar u rappurtar tal-kwantitajiet ta' ħalibatt ta' Greenland ma' kull żbark.3. Stati Membri ser jittrasmettu lill-Kummissjoni mhux aktar tard mill-15 ta' Diċembru ta' kull sena lista ta' portijiet magħżuli u, l-ispezzjoni assoċjata u l-proċeduri ta' sorveljanza provduti għalihom fi paragrafu 2. Il-Kummissjoni ser tibgħat mill-ewwel l-informazzjoni lis-Segretarjat tan-NAFO.4. Il-Kummissjoni ser tittrasmetti lista ta' portijiet magħżuli kif previst f'paragrafu 2 u l-portijiet magħżuli minn Partijiet Kontrajenti tan-NAFO lill-Istati Membri kollha.Artikolu 10Notifikazzjoni minn qabelL-Istati Membri għandhom jitolbu lill-Kaptani ta' bastimenti tas-sajd jew lir-rappreżentanti tagħhom, qabel kull daħla f'port magħżul biex jipprovdu lill-awtoritajiet kompetenti ta' l-Istati membri li l-portijiet tagħhom ikunu jixtiequ jużaw, għall- inqas 48 siegħa qabel il-ħin stmat li fih għandhomjaslu fil-port, bl-informazzjoni li ġejja:(a) il-ħin tal-wasla fil-port magħżul;(b) kopja tal-permess speċjali ta' sajd imsemmi fil-punt (a) ta' l-Artikolu 4;(c) kwantitajiet f'kilogrammi tal-piż ta' ħalibatt ta' Greenland ħaj miżmum abbord,(d) iż-żona jew żoni fiż-żona tan-NAFO fejn seħħet il-qabda.Artikolu 11Spezzjoni fil-port1. Stati Membri ser jiżguraw li l-bastimenti kollha li jidħlu fi port magħżul biex jiżbarkaw u/jew għat-trasbord ta' ħalibatt ta' Greenland maqbud fis-Sub-żona 2 u d-Diviżjonijiet 3KLMNO huma ppreżentanti għal spezzjoni fil-port fi qbil ma' l-iskema ta' spezzjoni fil-port tan-NAFO.2. Il-ħatt u/jew it-trasbord tal-qabdiet mill-bastimenti msemmija f'paragrafu 1 huwa projbit sakemm l-ispetturi ma' jkunux preżenti.3. Kull kwantità mħotta għandha tintiżen skond l-ispeċi qabel ma' tiġi trasportata fi friża għall-ħażna jew destinazzjoni oħra.4. L-Istati Membri għandhom jittrasmettu fil-pront ir-rapport tal-port ta' spezzjoni korrispondenti lis-Segretarjat tan-NAFO, b' kopja għall-Kummissjoni, fi żmien sebat ijiem ta' xogħol mid-data li fiha ntemmet l-ispezzjoni.Artikolu 12Projbizzjoni ta' żbark u trasbord għal bastimenti ta' Partijiet mhux-KontraentiStati Membri għandhom jiżguraw li ż-żbark u t-trasbord ta' ħalibatt ta' Greenland minn bastimenti ta' Partijiet mhux Kontraenti li ħadu sehem f'attivitajiet ta' sajd fiż-Żona ta' Regolamentazzjoni tan-NAFO huma projbiti.Artikolu 13Dħul fis-seħħDan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.Ser japplika mill-1 ta' Jannar 2005.Dan ir-Regolament għandu jorbot fl-intier tiegħu u japplika direttament fl-Istati Membri kollha.Maghmul fi Brussel, [...]Ghall-KunsillIl-President[1] ĠU C [...], [...], p. [...].[2] ĠU C [...], [...], p. [...].[3] ĠU L 378, tat-30.12.1978, p. 1. Ir-Regolament kif emendat l-aħħar bir-Regolament (KE) Nru 653/80 (ĠU L 74, ta' l-20.3.1980, p. 1)[4] ĠU L 358, tal-31.12.2002, p. 59.[5] ĠU L 344, tal-31.12.2003, p. 1.[6] ĠU L 171, tas-06.07.1994, p. 7[7] ĠU L 266, ta' l-1.10.1998, p. 27.[8] ĠU L 276, ta' l-10.10.1983, p. 1.[9] ĠU L 257, tas-17.9.1988, p. 20.